In d' letzden Jor hod a vastärkte Zuawånderrung aus Deitschlånd noch Esterreich eigsetzt, weil d' Chancen auf an Orweitsblotz - epper in da Turismusbranche - ois greesser empfunden worn san oder wern.[12] Mim Beginn vo 2007 san de deitschen Stootsbyrger mid 109.000, noch d' Serm und Montenegrinern sowia de Tyrken, de drittgreessde ausländische Bevökerrungsgruppm in Esterreich gweesen.[13] Mim 1. Jänner 2008 håm 124.710 Deitsche Stootsågherige in Esterreich gleebt und san somid as erste Moi de greessde Ausländergruppm im Lånd worn, 2010 hod se de Zoi vo de Deitschen erneit auf 192.470 in Esterreich leewende Deitsche gsteigerd.[14][15]